یمن کی فوج اور عوامی رضاکار فورس نے؛

سعودی عرب کے سیکڑوں فوجی کو ہلاک کر دیا

صنعا میں سعودی عرب کےسپاہیوں کے خلاف حملے میں سو سے زیاہ فوجی مارے گئے ہیں۔

خبر کا کوڈ: ۴۲۲۶۰۶

تاریخ: ۱۰ آبان ۲۰۱۶ - ۱۰:۱۰

رسا نیوز ایجنسی کی رپورٹ کے مطابق یمن دارالحکومت صنعا میں سعودی عرب کےسپاہیوں کے خلاف برق آسا فوجی حملے میں سو سے زیاہ فوجی مارے گئے ہیں۔ اس کارروائی میں سرکاری فوج کو انصار اللہ سے وابستہ رضاکاروں کی حمایت بھی حاصل تھی۔

فوج سے وابستہ میزائیلی یونٹ نے سعودی فوج کے ٹھکانوں پر "زلزال تین" سے موسوم راکٹ فائر کئے جس کے سبب سعودی سپاہیوں کا فوجی ساز و سامان تباہ ہو گیا۔

ذرا‏ئع ابلاغ نے اس سلسلہ میں بیان کیا ہے کہ فوج اورعوامی رضاکار فورس کی جانب سے کئے جانے والے راکٹ حملوں میں کم از کم ایک سو سعودی فوجی مارے گئے ہیں۔

یمنی فورسز نے پیر کی رات بھی سعودی فوج کے ٹھکانوں پر حملہ کرکے انہیں شدید جانی اور مالی نقصان پہنچایا۔ یمنی فوج کی جانب سے سعودی عرب کے فوجی ٹھکانوں پر یہ حملے ایک ایسے وقت ہو رہے کہ جب آل سعود کے اتحادی طیاروں نے بے گناہ یمنی شہریوں کے خلاف اپنے حملے تیز کردیے ہیں۔

واضح رہے کہ آل سعود حکومت مسلسل عالمی ادارہ کی طرف سے جنگ بندی کی معاہدہ کو نقض کرتا آ رہا ہے اور یمن کی بے گناہ عوام پر ظلم میں کمی نہیں کر رہا ہے ۔